**DITEC Opportunity Award 2021 - súťaž pre šikovné študentky so záujmom o IT!**

*Máš rada technológie? Vymysli a predstav nám ideu pre návrh appky, ktorá zlepší svet!*

Študentky stredných škôl, pozor! Po úspešných prvých dvoch ročníkoch je tu aj 3. ročník DITEC Opportunity Award 2021. Použi svoju fantáziu a vymysli ideu na appku, ktorá môže pomôcť zlepšiť svet Ty môžeš získať prestížne ocenenie!

**Čo je zmyslom súťaže?**

Informačné technológie posúvajú náš život míľovými krokmi dopredu. Na rozvoj sú však potrebné všetky bystré mozgy k dispozícii - a šikovné dievčatá a ženy k tomu jednoznačne patria. Aj preto už tretí rok po sebe vyhlasuje spoločnosť DITEC súťaž príležitostí pre šikovné stredoškoláčky so záujmom o IT - DITEC Opportunity Award.

**Pre koho je súťaž určená?**

Súťaže Opportunity Award 2021 sa môžu zúčastniť dievčatá, ktoré sú študentkami akejkoľvek strednej školy v Slovenskej republike, majú záujem o IT a v čase zapojenia sa do súťaže majú 15 - 19 rokov.

**Ako sa dá zapojiť do súťaže?**

Milé záujemkyne o ocenenie DITEC Opportunity Award, poďme spolu (aspoň na chvíľu) zmeniť svet. Vymysli a predstav svoju ideu na appku, ktorá zlepší život ľudstva. Nemusíš nič „kódiť“ ani dizajnovať, stačí, keď nám popíšeš svoj nápad. Forma je na Tebe. Môže to byť napríklad:

- text nie dlhší ako dve strany A4,

- prezentácia v rozsahu do 12 slidov,

- video v trvaní max. 3 minút,

- akákoľvek iná inovatívna metóda, ktorá Ti napadne.

**Dokedy sa dá zapojiť do súťaže?**

Svoje súťažné príspevky pošlite na e-mailovú adresu [studentka@ditec.sk](mailto:studentka@ditec.sk), najneskôr **do nedele 31. októbra 2021 o 23:59:59**. Príspevok musí byť v slovenčine. Následne porota, zložená zo zástupcov organizátora súťaže spoločnosti [DITEC, a.s](https://www.ditec.sk/)., občianskeho združenia [Aj Ty v IT](https://www.ajtyvit.sk/) a organizátora konferencie Itapa vyberie tri najlepšie návrhy. Veríme, že ten Tvoj bude jedným z nich!

**Prečo sa súťaže zúčastniť?**

Okrem prestížneho ocenenia pre víťazku Opportunity Award 2021 získajú tri najlepšie návrhy aj finančné ohodnotenie, vo výške **100**, **200** a **300 eur**.

**Ako prebehne odovzdávanie cien?**

Víťazka súťaže si cenu Opportunity Award 2021 preberie na slávnostnom galavečere Itapa v Bratislave **v stredu 10. novembra 2021**, prípadne inou formou, ktorú umožní aktuálna epidemiologická situácia. Ostatné ceny odovzdá spoločnosť DITEC, a.s. vo svojich priestoroch, prípadne inou formou, ktorú umožní aktuálna epidemiologická situácia.